Sharodin Bed and Breakfast | LekkeSlaap
Vir 'n "township"-verblyf soos min! Sharodin B&B is minder as 10 minute se ry van die Pilanesberg Natuurreservaat en minder as 30 minute van Sun City af. Toeriste kan hier die skoonheid van Suid-Afrika op sy beste ervaar!
Sharodin bied 7 standaard slaapkamers elk met 'n stort en toilet binne, en 'n Luukse Gesinskamer met 'n en suite-badkamer met 'n bad. Elke kamer kom standaard met 'n LCD-TV en 'n tee- en koffiestasie. Die hoofslaapkamer word gebruik as 'n gesinskamer vir 2 volwassenes en 2 klein kinders of 3 volwassenes.
Ons dienste sluit in: Bekostigbare vervoer van die Pilanesberg Lughawe af tot by Sharodin B&B op versoek, 'n pendeldiens en 'n wasgoeddiens op die perseel.
Met sy moderne voorkoms en smaakvolle Afrika-gevoel is Sharodin die ideale plek vir diegene wat jonk van hart is. Die natuurlike bosveld-plantegroei en die ekstra aantrekkingskrag van die Magaliesberge maak hierdie streek 'n juweel vir eko-toeriste en internasionale gaste.